Diari Oficial de la Generalitat Valenciana


Sumari del DOGV 8498, del 04-03-2019 (2019/2125)

Informació pública de les modificacions introduïdes en el Pla especial de protecció de Ciutat Vella (PEP Ciutat Vella) i de la proposta de conveni urbanístic per a la reordenació de l'immoble situat en la prolongació del carrer Pinzón i carrer Corona, 27.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8498

Data del DOGV
:   04-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/2125


Data del document
:   28-02-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * administració local
    * pla d'urbanisme

Informació pública de les modificacions introduïdes en el Pla especial de protecció de Ciutat Vella (PEP Ciutat Vella) i de la proposta de conveni urbanístic per a la reordenació de l'immoble situat en la prolongació del carrer Pinzón i carrer Corona, 27. [2019/2125]  
El Ple de l'Ajuntament, en la sessió del 28 de febrer de 2019, va acordar sotmetre a informació pública pel termini de 20 dies les modificacions introduïdes en el Pla especial de protecció de Ciutat Vella (PEP Ciutat Vella) com a conseqüència del tràmit de consultes, informació i participació pública que s'assenyalen en l'antecedent de fet segon d'aquest acord, mitjançant els anuncis corresponents en el Diari Oficial de la Generalitat Valenciana i en un diari no oficial d'àmplia difusió de la localitat. Així mateix, va acordar mantindre la suspensió de la tramitació i l'atorgament de llicències i l'eficàcia de les declaracions responsables en els termes assenyalats en l'acord plenari de 28 de juny de 2018 (DOGV 03.07.2018).  
De conformitat amb el que estableix l'article 57.1.c de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), durant aquest termini de 20 dies hàbils, a comptar des de l'endemà de la publicació de l'anunci en el Diari Oficial de la Generalitat Valenciana, s'admetran per al seu examen i consideració noves al·legacions referides als canvis proposats; podran inadmetre's les que reiteren arguments i redunden en aspectes prèviament informats.  
L'esmentat acord plenari i el Pla especial modificat, al qual s'ha incorporat el document denominat Annex 6, Document de participació pública, en què consten els informes que sustenten les modificacions introduïdes i l'informe que descriu els canvis introduïts, es troben a la disposició del públic en les dependències de l'Ajuntament de València, edifici de l'antiga Fàbrica de Tabac, al carrer d'Amadeu de Savoia, 11, pati B, segona planta, Servei de Gestió de Centre Històric, en horari de 09.00 a 13.00 hores, així com en la web municipal www.valencia.es.  
  
Així mateix, d'acord amb l'apartat segon del citat acord plenari, se sotmet a informació pública per igual termini i forma per a la presentació d'al·legacions, la proposta de conveni urbanístic per a la reordenació de l'immoble situat en la prolongació del carrer de Pinzón i el carrer de la Corona, número 27, amb referència cadastral 7322376UP2372S7470CJ, tot això de conformitat amb les disposicions de l'article 25.1 del text refós de la Llei de sòl i rehabilitació urbana, aprovat per Reial decret legislatiu 7/2015, de 30 d'octubre, i l'article 83.2 de la Llei 39/2015, d'1 d'octubre, del procediment administratiu comú de les administracions públiques.  
El text íntegre del projecte de conveni i la seua memòria estarà a la disposició de les persones interessades en el tauler d'edictes electrònic d'aquest ajuntament. Igualment, durant el referit termini d'informació pública, es trobarà a la disposició de les persones interessades i ciutadans i ciutadanes en general per al seu examen i consulta en el Servei de Gestió de Centre Històric situat a l'edifici de l'antiga Fàbrica de Tabac esmentat anteriorment.  
  
València, 28 de febrer de 2019.- El secretari: Manuel Latorre Hernández.